# Els Pobles Decideixen

Els Pobles Decideixen és una coalició política formada de cara a les eleccions al Parlament Europeu de 2014 i integrada per Euskal Herria Bildu (EH Bildu), Bloc Nacionalista Gallec (BNG), Puyalón, Andecha Astur, Alternativa Nacionalista Canària i Unitat del Poble. També va rebre el suport d'Euskal Herria Bai, formació que va decidir no presentar-se a aquestes eleccions, així com de Gorripidea, formació provinent de Zutik.
La coalició està formada per organitzacions de l'esquerra independentista i nacionalista del País Basc, Navarra, Galícia, Aragó, Astúries i Canàries amb l'objectiu comú d'aconseguir el dret a decidir dels diversos pobles de l'estat espanyol. El cap de llista serà Josu Juaristi d'EH Bildu, seguit d'Ana Miranda com a representant del BNG. Així mateix, l'escriptor Suso de Toro figura en el lloc 12 de la llista.
També es va estudiar la presència en aquesta coalició d'Esquerra Republicana de Catalunya, que va decidir presentar-se en coalició com a L'Esquerra pel Dret a Decidir, i de la Candidatura d'Unitat Popular i Nós-Unidade Popular, que finalment van declinar presentar-se a aquesta cita electoral.
A nivell europeu, Aralar, Eusko Alkartasuna (ambdós actualment integrats a EH Bildu) i el BNG són membres d'Aliança Lliure Europea, formació europea integrada al Parlament Europeu en el Grup d'Els Verds/Aliança Lliure Europea. Els tres partits es van presentar a les eleccions al Parlament Europeu de 2009 a la coalició Europa dels Pobles - Verds.

## Composició

Partit :
* Euskal Herria Bildu (EH Bildu)
* Bloc Nacionalista Gallec (BNG)
* Andecha Astur (Andecha)
* Puyalón de Cuchas (Puyalón)
* Unitat del Poble (UP)
* Alternativa Nacionalista Canària (ANC)

## Resultats electorals

Parlament Europeu :
| Any | Vots | % | Pos. | Escons | +/– |
| 2014 | 326,464 | 2.08% | 9è | 1 / 54 | 1 |

## Referències

* ↑ Clota, Eva. «El PP supera el PSOE en unes eleccions europees que confirmen el declivi del bipartidisme tradicional». 324.cat, 26-05-2014. [Consulta: 26 maig 2014].
* ↑ A posición da UPG de ir con EH-Bildu arrasa no BNG, Galicia Confidencial, 27 de febrero de 2014. (gallec)
* ↑ «BNG y EH Bildu concurrirán juntos a las elecciones europeas». Naiz, 13-03-2014.
* ↑ Comunicado de "Los Pueblos Deciden", web de Puyalón, 16 de marzo de 2014.
* ↑ La militancia de Andecha Astur decide participar en las europeas en la coalición liderada por EH Bildu, asturies.com, 17 de febrero de 2014. (asturià)
* ↑ ANC y UP participarán en la candidatura "Los Pueblos Deciden" para el Parlamento Europeo Arxivat 2015-06-21 a Wayback Machine., El Periódico de Canarias, 16 de marzo de 2014.
* ↑ Il n'y aura pas de liste EH Bai aux Européennes, Sud Ouest, 6 de mayo de 2014. (francès)
* ↑ ¡No a la Troika! ¡Por una Europa ecosocialista, al servicio de las clases trabajadoras y los pueblos! Arxivat 2014-05-08 at Archive.is, Declaración de Gorripidea, 7 de mayo de 2014.
* ↑ Josu Juaristi, candidato de EH Bildu para las elecciones europeas, Diario Vasco, 31 de enero de 2014.
* ↑ El BNG presenta su candidatura para las europeas, La Voz de Galicia, 22 de marzo de 2014.
* ↑ ERC descarta ir con Bildu a las elecciones europeas, La Vanguardia, 30 de gener de 2014.
* ↑ ERC ficha a Ernest Maragall como número dos para las europeas, El Periódico, 4 de marzo de 2014.
* ↑ La CUP no decidirá hasta el 9 de marzo si concurre a las elecciones europeas, Europa Press, 18 de febrero 2014.
* ↑ Nom foi possível articular a candidatura que a Galiza precisa: Nós-Unidade Popular descarta participar nas Eleiçons europeias Arxivat 2015-01-09 a Wayback Machine., 13 de marzo de 2014.
* ↑ La CUP no se presentará a las elecciones europeas, El Periódico de Catalunya, 9 de març de 2014.

## Enllaços externs

* Manifest d'Els Pobles Decideixen Arxivat 2014-03-20 a Wayback Machine. (castellà)